
1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc137194947][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 

1.1. Perkančioji organizacija Lietuvos Respublikos krašto apsaugos ministerija, juridinio asmens kodas 188602751, adresas Totorių g. 25, LT-01121 Vilnius, Lietuva (toliau - perkančioji organizacija), vykdydama šį viešąjį pirkimą numato įsigyti pirkimo sąlygų techninėje specifikacijoje nurodytą pirkimo objektą.	
1.2. Pirkimas neatliekamas naudojantis centralizuotų pirkimų katalogu, nes pirkimo objektą atitinkančios pasiūlos CPO neturi.  
1.3. Pirkimo Komisija yra sudaroma. 
1.4. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – Tvarkos aprašas), 4.4.3. ir 4.4.4.1. papunkčiais. Perkamos tik nematerialaus pobūdžio (intelektinės) ir kitokios paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, o siekiant sunaudoti mažiau gamtos išteklių, mažinti popieriaus naudojimą, atsisakyti nebūtino dokumentų kopijavimo ir spausdinimo, rengiamą dokumentaciją, paslaugų perdavimo–priėmimo aktus pateikti tik elektroniniu formatu, visus dokumentus ir paslaugų perdavimo–priėmimo aktus pasirašyti elektroniniu parašu. Esant būtinybei spausdinti, naudoti perdirbtą popierių, kuris atitinka minimalius aplinkos apsaugos kriterijus, nurodytus Tvarkos apraše;
[bookmark: _Hlk163547301]1.5. Šiame pirkime netaikomi socialiniai kriterijai.
1.6. Bendrosios pirkimo sąlygos yra neatskiriama šių pirkimo sąlygų dalis.
1.7. Maksimali pirkimui skirtų lėšų suma, kuri bus naudojama įvertinimui, ar pasiūlymo kaina nėra per didelė ir perkančiajai organizacijai nepriimtina – 43 318,00 Eur (keturiasdešimt trys tūkstančiai trys šimtai aštuoniolika eurų, 00 ct.) su PVM (35 800,00 (trisdešimt penki tūkstančiai aštuoni šimtai eurų, 00 ct.) Eur be PVM).
[bookmark: _Hlk204792828]1.8. Tiesioginį ryšį su tiekėjais įgalioti palaikyti perkančiosios organizacijos atstovė Olga Glebova,  el. paštas olga.glebova@kam.lt, jai nesant – Evelina Jakimavičienė, el. paštas evelina.jakimaviciene@kam.lt. 
2. [bookmark: _Toc137194948]Pirkimo objektas

2.1.  Šio pirkimo objektas – Viešojo sektoriaus kibernetinio saugumo būklės analizės paslaugos (toliau – paslaugos). Reikalavimai pirkimo objektui nurodyti specialiųjų pirkimo sąlygų 1 priede „Viešojo sektoriaus kibernetinio saugumo būklės analizės techninė specifikacija“ (toliau – 1 priedas „Techninė specifikacija“) ir 3 priede „Paslaugų viešojo pirkimo - pardavimo sutarties projektas“ (toliau – 3 priedas „Sutarties projektas“). 
2.2. Perkančioji prganizacija įgyvendina projektą „Kibernetinio saugumo valdysenos Lietuvoje stiprinimas“ (projekto Nr. 05-007-P-0002), kuris yra finansuojamas pagal 2021–2027 m. Europos Sąjungos fondų investicijų programą ir Ekonomikos gaivinimo ir atsparumo didinimo planą „Naujos kartos Lietuva“.
2.3. Pirkimo objektas į dalis neskaidomas. Pasiūlymas turi būti pateiktas visai specialiųjų pirkimo sąlygų 1 priede „Techninė specifikacija“ nurodytai apimčiai, neskaidant jos smulkiau.
2.4. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.5. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo ir kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų 4 priede „Teikėjų pašalinimo pagrindai, kvalifikacijos reikalavimai“ (toliau – 4 priedas). 
3.2. Tiekėjams nenustatomi reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. 
3.3. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.4. [bookmark: _Hlk206443944]Tiekėjas teikdamas pasiūlymą turi pateikti laisvos formos deklaraciją dėl pašalinimo pagrindų nebuvimo atitikties reikalavimams, nurodytiems specialiųjų pirkimo sąlygų 4 priede. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.
4. [bookmark: _Toc137194950]Reikalavimai, susiję su nacionaliniu saugumu 

4.1. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų (taikoma tiekėjui ir jo subtiekėjaams ir ūkio subjektaams, kurių pajėgumais remiamasi). Tiekėjas kartu su pasiūlymu turi pateikti užpildytą specialiųjų pirkimo sąlygų 5 priedą „Nacionalinio saugumo reikalavimų atitikties deklaracija“ (toliau – Nacionalinio saugumo reikalavimų atitikties deklaracija).
4.2. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.
5. [bookmark: _Toc137194951]Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. 1 voke (techninis pasiūlymas ) pateikiama:
5.1.1.1. užpildyta ir pasirašyta pasiūlymo forma parengta pagal specialiųjų pirkimo sąlygų 2 priedą „Pasiūlymo forma. A dalis“ (techninė informacija); 
5.1.1.2. įgaliojimas ar kitas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.1.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu). Visi jungtinės veiklos parteriai nurodomi pasiūlymo formos 1 punkte „Informacija apie tiekėją“;
5.1.1.4. ketinimų protokolai, sutikimai, deklaracijos ar kiti dokumentai, įrodantys, kad pasitelkiamų ūkio subjektų, įskaitant ir tuos kurių pajėgumais remiasi, ištekliai bus prieinami per visą sutartinių įsipareigojimų vykdymo laikotarpį (jeigu tiekėjas pasitelkia ūkio subjektus, įskaitant ir tuos kurių pajėgumais remiasi). Visi ūkio subjektai nurodomi pasiūlymo formos 2 punkto „Informacija apie ūkio subjektus, subtiekėjus ir kvazisubtiekėjus“ atitinkamuose papunkčiuose;
5.1.1.5. laisvos formos deklaraciją dėl pašalinimo pagrindų nebuvimo atitikties reikalavimams, nurodytiems specialiųjų pirkimo sąlygų 4 priede „Teikėjų pašalinimo pagrindai, kvalifikacijos reikalavimai“;
5.1.1.6. [bookmark: _GoBack]techninė pasiūlymo dalis, kaip nurodyta specialiųjų pirkimo sąlygų 1 priedo „Techninė specifikacija“ IV skyriaus „Techninio pasiūlymo turinys“ 14, 15 punktuose, skirta pasiūlymų vertinimui pagal kainos ir kokybės santykį;
5.1.1.7. užpildyta ir pasirašyta Nacionalinio saugumo reikalavimų atitikties deklaracija, parengta pagal specialiųjų pirkimo sąlygų 5 priedą 
5.1.2. 2 voke (finansinis pasiūlymas) pateikiama:
5.1.2.1. užpildyta ir pasirašyta pasiūlymo forma parengta pagal specialiųjų pirkimo sąlygų 2 priedą „Pasiūlymo forma. B dalis“ (finansinis pasiūlymas); 
5.1.2.2. įgaliojimas ar kitas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti.
5.1.3. Perkančiajai organizacijai nustačius ekonomiškai naudingiausią pasiūlymą (galimą pirkimo laimėtoją), CVP IS pranešimu pateikiama (šių dokumentų nereikalaujama teikti kartu su pasiūlymu):
5.1.3.1. tiekėjo (kiekvieno tiekėjų grupės nario) ir ūkio subjekto, jeigu jo pajėgumais tiekėjas remiasi, kvalifikacijos reikalavimus įrodantys dokumentai, kurie nurodyti specialiųjų pirkimo sąlygų 4 priede „Teikėjų pašalinimo pagrindai, kvalifikacijos reikalavimai“ lentelės skiltyje „Atitiktį reikalavimui įrodantys dokumentai“, tame tarpe ir užpildyti specialiųjų pirkimo sąlygų 4 priedo 1 priedėlis  „Sutarčių sąrašas“ ir 4 priedo 2 priedėlis  „Atsiliepimo forma“.
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 

[bookmark: _Toc137194952]6. Pasiūlymo galiojimo užtikrinimas

6.1. Pasiūlymo galiojimas užtikrinamas 2 proc. nuo pasiūlymo kainos Eur be PVM netesybomis (bauda).	
6.2. Pateikdamas pasiūlymą tiekėjas įsipareigoja perkančiajai organizacijai sumokėti nurodyto dydžio netesybas (baudą) įvykus bent vienai šių sąlygų:	
6.2.1. tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs;	
6.2.2. laimėjęs viešąjį pirkimą tiekėjas atsisako pasirašyti pirkimo sutartį pagal specialiųjų pirkimo sąlygų 3 priedą. Jei iki perkančiosios organizacijos nurodyto laiko jis nepasirašo pirkimo sutarties, laikoma, kad tiekėjas atsisakė pasirašyti pirkimo sutartį.	

7. [bookmark: _Toc15392775][bookmark: _Toc137194953]Pasiūlymų vertinimas
7.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 6 priede „Pasiūlymų vertinimo kriterijai ir sąlygos“.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 3 priede „Sutarties projektas“. 

[bookmark: _Toc137194955]9. Specialiųjų pirkimo sąlygų priedai

9.1. Prie specialiųjų pirkimo sąlygų pridedami šie priedai:
9.1.1. 1 priedas „Viešojo sektoriaus kibernetinio saugumo būklės analizės techninė specifikacija“;
9.1.2. 2 priedas Pasiūlymo forma, A ir B dalys;
9.1.3. 3 priedas Sutarties projektas;
9.1.4. 4 priedas Teikėjų pašalinimo pagrindai, kvalifikacijos reikalavimai;
9.1.5. 4 priedo 1 priedėlis Sutarčių sąrašas;
9.1.6. 4 priedo 2 priedėlis Atsiliepimo forma;
9.1.7. 5 priedas Nacionalinio saugumo reikalavimų atitikties deklaracija;
9.1.8. 6 priedas Pasiūlymų vertinimo kriterijai ir sąlygos.
9.1.9. 7 priedas Terminai.



	
	
	



	
	
	



